Η χρήση του συστήματος συνεχούς καταγραφής γλυκόζης σε ασθενείς με σακχαρώδη διαβήτη κύησης: ανασκόπηση βιβλιογραφίας
Creators: name: Ερυθροπούλου-Καλτσίδου, Αναστασία Κοσμά
Publisher: name: Aristotle University of Thessaloniki
Year: 2022
Subjects: Σακχαρώδης διαβήτη κύησης
Σύστημα συνεχούς καταγραφής γλυκόζης
Εγκυμοσύνη
Gestational diabetes mellitus
Continuous glucose monitoring system
Pregnancy

description: Ελληνική περίληψη Ο σακχαρώδης διαβήτης κύησης επιπλέκει περίπου το 7% των κυήσεων. Λόγω των επιπλοκών που μπορεί να προκαλέσει στην έγκυο και στο έμβρυο, κρίνεται απαραίτητη η έγκαιρη διάγνωση και η ορθή παρακολούθηση και αντιμετώπισή του. Η χρήση των συστημάτων συνεχούς καταγραφής γλυκόζης συνεισφέρει στη βελτίωση του γλυκαιμικού ελέγχου των ασθενών με σακχαρώδη διαβήτη τύπου 1. Ωστόσο, τα δεδομένα για τη χρήση τους για την παρακολούθηση του σακχαρώδη διαβήτη κύησης είναι περιορισμένα. Η παρούσα ανασκόπηση έχει ως σκοπό να εξετάσει την αποτελεσματικότητα της χρήσης των συστημάτων συνεχούς καταγραφής γλυκόζης σε ασθενείς με σακχαρώδη διαβήτη κύησης ως προς τη γλυκαιμική ρύθμιση της ασθενούς (μέση τιμή συγκέντρωσης γλυκόζης αίματος, τιμή γλυκοζυλιωμένης αιμοσφαιρίνης, συχνότητα υπογλυκαιμιών) καθώς και ως προς τις επιπτώσεις για την έγκυο (αύξηση του σωματικού βάρους κατά την κύηση) και για το νεογνό (μακροσωμία νεογνού, νεογνική υπογλυκαιμία). Για την ανασκόπηση αυτή έγινε αναζήτηση των τυχαιοποιημένων μελετών που συγκρίνουν την αποτελεσματικότητα των συστημάτων συνεχούς καταγραφής γλυκόζης σε ασθενείς με σακχαρώδη διαβήτη κύησης με τις συσκευές αυτοελέγχου της συγκέντρωσης γλυκόζης αίματος, όσο αφορά το γλυκαιμικό έλεγχο και τις επιπλοκές (άμεσες και απώτερες) για την έγκυο και το νεογνό. Από τις πέντε μελέτες που εξετάστηκαν, μόνο σε μία μελέτη φάνηκε στατιστικά σημαντικά μικρότερη τιμή γλυκοζυλιωμένης αιμοσφαιρίνης στο τέλος της κύησης αλλά και στατιστικά σημαντική αύξηση των υπογλυκαιμικών επεισοδίων (συμπτωματικών και μη συμπτωματικών) στην ομάδα που χρησιμοποίησε το σύστημα συνεχούς καταγραφής γλυκόζης. Επίσης, μόνο μία μελέτη έδειξε στατιστικά σημαντική μικρότερη αύξηση του βάρους κατά την κύηση των εγκύων με σακχαρώδη διαβήτη κύησης που χρησιμοποίησαν σύστημα συνεχούς καταγραφής. Για τις υπόλοιπες παραμέτρους που εξετάστηκαν, δε φάνηκε στατιστικά σημαντική διαφορά στις δύο ομάδες. Επομένως, χρειάζονται περισσότερες και μεγαλύτερες τυχαιοποιημένες μελέτες για να προκύψουν σαφή συμπεράσματα σχετικά με την αποτελεσματικότητα της χρήσης συστημάτων συνεχούς καταγραφής γλυκόζης σε έγκυες γυναίκες με σακχαρώδη διαβήτη κύησης.
description: Gestational diabetes mellitus complicates about 7% of pregnancies. Due to the possible complications that can be caused to the pregnant woman and the fetus by gestational diabetes mellitus, early diagnosis and proper monitoring and treatment is necessary. The use of continuous glucose monitoring systems can improve the glycemic control of patients with type 1 diabetes. However, data on their use in the management of gestational diabetes mellitus is limited. The aim of the review is to evaluate the effectiveness of the use of continuous glucose monitoring systems in patients with gestational diabetes mellitus in regard to glycemic control (mean blood glucose concentration, glycated hemoglobin (HbA1c) value, incidence of hypoglycemia) and complications in pregnant women (weight gain during pregnancy) and newborns (macrosomia, neonatal hypoglycemia). For this review, randomized controlled trials that compare the effectiveness of the use of the continuous glucose monitoring systems in patients with gestational diabetes mellitus with the use of the self-monitoring of blood glucose devices in regard to glycemic control and complications in the pregnant woman and in the newborn are searched for. Totally five randomized controlled trials were examined. Only one trial showed a statistically significant lower value of HbA1c at the end of pregnancy, but also a statistically significant increase in hypoglycemic episodes (symptomatic and asymptomatic) in the group that used the continuous glucose monitoring system. Furthermore, only one study found a statistically significant lower weight gain during pregnancy in pregnant women that used the continuous glucose monitoring system. For the other parameters that were examined, there was no statistically significant difference between the two groups. Therefore, more randomized controlled trials are needed to evaluate the effectiveness of using the continuous glucose monitoring systems in pregnant women with gestational diabetes mellitus.